Fra en innledende høring i februar 2011
**Røde Khmer-tribunalet** (offisielt *Extraordinary Chambers in the Courts of Cambodia for the Prosecution of Crimes Committed During the Period of Democratic Kampuchea*) er en kambodsjansk domstol opprettet i 2001. Den behandler straffesaker knyttet til handlinger begått av Røde Khmer-regimet i Kambodsja i perioden fra 1975 til 1979.

Historie
--------

Kambodsja ved sine to statsministere Norododom Ranariddh og Hun Sen, ba i 1997 om FNs assistanse for å opprette en domstol for å behandle de forbrytelser som var begått mot det kambodsjanske folk fra 1975 til 1979. De anså at landets eget rettsvesen på det tidspunkt var for svakt til å behandle slike saker. I 2001 vedtok kong Norodom Sihanouk loven om opprettelse av domstolen.

Domstolsbygningen i Phnom Penh
Domstolen er uavhengig av såvel den kambodsjanske staten som av FN. Dommerne kommer både fra Kambodsja og fra andre land. Domstolen anvender internasjonale regler.

Prosessene
----------

Tribunalet har fått til behandling tiltaler mot ni personer, forent i fire saker. Domstolen har kontor i Phnom Pen.

Sak nr. 1 gjaldt Khang Khek Ieu alias «Duch». Khang Khek Ieu ble opprinnelig dømt til 35 års fengsel. Etter ankebehandling ble han i 2012 dømt til livsvarig fengsel for forbrytelser mot menneskeheten og alvorlige brudd på Genevekonvensjonene.

Sak nr. 2 gjaldt Nuon Chea, Khieu Samphan, Ieng Sary og Ieng Thirith. Nuon Chea var tiltalt for folkemord, forbrytelser mot menneskeheten og grove brudd på Genevekonvensjonen. I mars 2013 døde Ieng Sary før det ble avsagt dom. I november 2018 ble Nuon Chea og Khieu Samphan funnet skyldige og dømt til livsvarig fengsel for folkemord, forbrytelser mot menneskeheten og grove brudd på Genèvekonvensjonene. Ieng Thirith var tiltalt for folkemord, forbrytelser mot menneskeheten og grove brudd på Genevekonvensjonen. Hun ble i 2011 vurdert som aldersdement og kunne av denne grunn ikke stilles for domstolen.

Meas Muth er tiltalt i tribunalets sak nr. 3. Han ble i 2015 tiltalt for folkemord, forbrytelser mot menneskeheten og grove brudd på Genevekonvensjonen.

Tribunalets sak nr.4 gjelder Yim Tith, (folkemord, forbrytelser mot menneskeheten, grove brudd på Genevekonvensjonen og brudd Kambodsjas straffelov) Im Chaem (forbrytelser mot menneskeheten, grove brudd på Genevekonvensjonen) og Ao An (folkemord, forbrytelser mot menneskeheten og brudd Kambodsjas straffelov).

* Nuon Chea (2013) dømt til livsvarig fengsel i 2018.Nuon Chea (2013) dømt til livsvarig fengsel i 2018.
* Khang Khek Ieu (2012) dømt til livsvarig fengsel i 2012.Khang Khek Ieu (2012) dømt til livsvarig fengsel i 2012.
* Ieng Thirith (2011) døde i 2015. Hun var allerede i 2011 vurdert som aldersdement, og kunne av den grunn ikke stilles for retten.Ieng Thirith (2011) døde i 2015. Hun var allerede i 2011 vurdert som aldersdement, og kunne av den grunn ikke stilles for retten.
* Ieng Sary (2010) døde av hjertesvikt i 2013, før det kunne avsies noen dom mot ham.Ieng Sary (2010) døde av hjertesvikt i 2013, før det kunne avsies noen dom mot ham.

Referanser
----------

1. 1 2  «Key Events | Drupal». *www.eccc.gov.kh* **(engelsk)**. Besøkt 17. november 2018.
2. 1 2 3 4  «Introduction to the ECCC | Drupal». *www.eccc.gov.kh* **(engelsk)**. Besøkt 17. november 2018.
3. ↑  «Where are the trials taking place? | Drupal». *www.eccc.gov.kh* **(engelsk)**. Besøkt 17. november 2018.
4. ↑  «Case 001 | Drupal». *www.eccc.gov.kh* **(engelsk)**. Besøkt 17. november 2018.
5. ↑  «Khmer Rouge chief Ieng Sary dies». *BBC News* **(engelsk)**. 14. mars 2013. Besøkt 10. september 2020.
6. ↑  «Case 002 | Drupal». *www.eccc.gov.kh* **(engelsk)**. Besøkt 17. november 2018.
7. ↑  «Ieng Thirith, 'First Lady' of Khmer Rouge, Dead at 83». *Time* **(engelsk)**. Besøkt 17. november 2018.
8. ↑  «Meas Muth | Drupal». *www.eccc.gov.kh* **(engelsk)**. Besøkt 17. november 2018.
9. ↑  «Ieng Sary, Former Official of Khmer Rouge, Dies at 87» **(engelsk)**. Besøkt 17. november 2018.

Eksterne lenker
---------------

* (km) Offisielt nettsted Rediger på Wikidata

* (en) Offisielt nettsted Rediger på Wikidata

* (fr) Offisielt nettsted Rediger på Wikidata

* (en) Extraordinary Chambers in the Courts of Cambodia – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** ISNI **·** SUDOC **·** NKC
 |